Číslo z registra zmlúv Úradu PSK:

 Číslo z registra zmlúv SÚC PSK: -1130SL/2025

**KÚPNA ZMLUVA A ZMLUVA O ZVERENÍ ĎALŠIEHO MAJETKU DO SPRÁVY**

uzavretá v zmysle § 588 zákona č. 40/1964 Zb. Občiansky zákonník v platnom znení, zákona č. 446/2001 Z.z. o majetku vyšších územných celkov v znení neskorších predpisov, zákona č. 138/1991 Zb. o majetku obcí v znení neskorších predpisov a v súlade so Zásadami hospodárenia a nakladania s majetkom Prešovského samosprávneho kraja v platnom znení

(ďalej len „**Zmluva**“)

**Predávajúci: Mesto Spišská Stará Ves**

Sídlo: Štúrova 228/109, 061 01 Spišská Stará Ves

Štatutárny orgán: Ing. Ján Kurňava, starosta

IČO: 00326526

Právna forma: samostatný územný samosprávny a správny celok SR, zriadený v zmysle zákona č. 369/1990 Zb. o obecnom zriadení v znení neskorších predpisov

Bankové spojenie: Slovenská sporiteľňa, a.s.

IBAN: SK85 0900 0000 0004 9272 9470

(ďalej ako „**Predávajúci**“)

**a**

**Kupujúci: Prešovský samosprávny kraj**

Sídlo: Námestie mieru č. 2, 080 01 Prešov

Štatutárny orgán: PaedDr. Milan Majerský PhD., predseda

Právna forma: samostatný územný samosprávny a správny celok SR v zmysle zákona č. 302/2001 Z. z. o samosprávnych krajoch (zákon o samosprávnych krajoch) v znení neskorších predpisov

IČO: 37870475

(ďalej ako „**Kupujúci**“)

**Za Kupujúceho koná správca: Správa a údržba ciest Prešovského samosprávneho kraja**

Sídlo: Jesenná 14, 080 05 Prešov

Štatutárny orgán: Ing. Marcel Horváth, generálny riaditeľ Správy a údržby ciest PSK

Právna forma: rozpočtová organizácia zriadená Prešovským samosprávnym krajom Zriaďovacou listinou zo dňa 07.10.2003 v znení jej neskorších zmien a doplnení

IČO: 37936859

Bankové spojenie: Štátna pokladnica

IBAN: SK73 8180 0000 0070 0051 6412

(ďalej ako „**Správca**“)

(spolu aj ako „**Zmluvné strany**“)

**Článok I.**

**Predmet a účel Zmluvy**

1. Predávajúci vyhlasuje, že je výlučným vlastníkom nehnuteľného majetku - pozemkov nachádzajúcich sa v k.ú. Spišská Stará Ves, obec Spišská Stará Ves, okres Kežmarok, vedených Okresným úradom Kežmarok , katastrálnym odborom nasledovne:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **LV č.** | **pôvodná parcela reg. EKN č.**  | **výmera v m2** | **druh pozemku** | **por.č. v časti B LV** | **spoluvlastnícky podiel** | **diel** | **novovytvorená parcela** | **výmera v m2** |
| 1200 | 5066/3 | 741 | ostatná plocha | 1 | 1/1 | 3 | 4894 | 3 |
| 1200 | 5066/3 | 741 | ostatná plocha | 1 | 1/1 | 4 | 5066/16 | 738 |
| 1200 | 5066/2 | 1432 | ostatná plocha | 1 | 1/1 | - | - | - |

(ďalej ako „**Predmet prevodu**“)

ťarchy: v zmysle LV č. 1200

1. Novovytvorené parcely boli oddelené geometrickým plánom č. 39/2024 zo dňa 07.08.2024, vyhotoveným Ing. Jurajom Jechom - GEOPROJEKT, Duchnovičovo námestie 1, Prešov, IČO 37710915, úradne overeným Okresným úradom Kežmarok, katastrálnym odborom pod číslom G1 – 582/2024 dňa 16.08.2024.
2. Predmetom Zmluvy je prevod Predmetu prevodu z vlastníctva Predávajúceho do vlastníctva Kupujúceho za podmienok určených v Zmluve.
3. Účelom Zmluvy je nadobudnutie vlastníckeho práva Kupujúceho k Predmetu prevodu, a to z dôvodu majetkovoprávneho usporiadania pozemkov pod stavbou **„Modernizácia cesty II/542 a II/543 križovatky Spišská Stará Ves“** (ďalej len „**Stavba**“).V rámci stavebného konania je Správca stavebníkom Stavby. Stavba je vo verejnom záujme, a bude sa realizovať z dôvodu zvýšenia bezpečnosti a plynulosti cestnej premávky. Prevodom vlastníckeho práva dôjde k zosúladeniu skutkového stavu so stavom právnym.

**Článok II.**

**Všeobecné ustanovenia**

1. Predávajúci vyhlasuje, že na Predmete prevodu neviaznu žiadne ťarchy, dlhy, vecné bremená, ani iné vecné práva a právne povinnosti okrem tých, ktoré sú uvedené v článku I. bod 1 Zmluvy. Predávajúci zároveň vyhlasuje, že pred Kupujúcim nezamlčal žiadne skutočnosti, ktoré by bránili riadnemu nadobudnutiu vlastníckeho práva Kupujúceho k Predmetu prevodu.
2. Kupujúci vyhlasuje, že je mu stav Predmetu prevodu dobre známy a kupuje ho v takom stave, v akom sa ku dňu uzatvorenia Zmluvy nachádza.
3. V súlade s § 10 zákona č. 446/2001 Z. z. o majetku vyšších územných celkov v znení neskorších predpisov a v súlade s § 16 písm. e) Zásad hospodárenia a nakladania s majetkom Prešovského samosprávneho kraja v platnom znení bol tento zmluvný prevod Predmetu prevodu do vlastníctva Kupujúceho schválený uznesením Zastupiteľstva Prešovského samosprávneho kraja č. ..................... zo dňa ...................
4. V súlade s § 9a ods. 8 písm. e) zákona č. 138/1991 Zb. o majetku obcí v znení neskorších predpisov bol prevod Predmetu prevodu do vlastníctva Kupujúceho schválený Mestským zastupiteľstvom v Spišskej Starej Vsi Uznesením č. ............... zo dňa ...................

**Dôvod hodný osobitného zreteľa:** „Účelom stavby je prebudovanie križovatky ciest II/542 a II/543 na okružnú križovatku a dobudovanie chodníka s napojením na jestvujúce chodníky. Cieľom modernizácie je zlepšenie technickodopravných parametrov a zvýšenie bezpečnosti účastníkov cestnej a pešej premávky.“

1. Návrh na zápis vkladu vlastníckeho práva k Predmetu prevodu do katastra nehnuteľností a návrh na zápis správy podá Správca bezodkladne po zaplatení kúpnej ceny uvedenej v článku III. bod 1 Zmluvy. Podľa zákona č. 145/1995 Z.z. o správnych poplatkoch v platnom znení sú vyššie územné celky oslobodené od poplatku, ak návrh na začatie konania o povolení vkladu práva k nehnuteľnosti do katastra nehnuteľností podávajú v súvislosti s usporiadaním vlastníckych práv k pozemným komunikáciám, ktoré prešli do ich pôsobnosti podľa osobitných predpisov.
2. V prípade, že Správca nezaplatí kúpnu cenu v dohodnutom termíne a v plnej výške, má Predávajúci právo odstúpiť od Zmluvy.
3. Kupujúci nadobudne vlastnícke právo k Predmetu prevodu dňom právoplatnosti rozhodnutia príslušného úradu o povolení vkladu práva k nehnuteľnosti do katastra nehnuteľností.
4. V prípade, ak príslušný úrad nepovolí vklad vlastníckeho práva podľa Zmluvy v prospech Kupujúceho a rozhodne o zamietnutí alebo zastavení vkladu a takéto rozhodnutie nadobudne právoplatnosť, sú Zmluvné strany oprávnené odstúpiť od Zmluvy.
5. Odstúpením od Zmluvy sa Zmluva od počiatku zrušuje a Zmluvné strany sú povinné vrátiť si všetko, čo podľa Zmluvy nadobudli.

**Článok III.**

**Kúpna cena a platobné podmienky**

1. Zmluvnými stranami dohodnutá a schválená kúpna cena predstavuje sumu 1,00 €/pozemok,čo predstavuje sumu celkom **3,00 €** (slovom: tri eurá).
2. Kupujúci sa zaväzuje, prostredníctvom Správcu, zaplatiť Predávajúcemu kúpnu cenu**bezhotovostným prevodom na jeho bankový účet uvedený v záhlaví Zmluvy**, a to do 60 kalendárnych dní odo dňa nadobudnutia účinnosti Zmluvy.

**Článok IV.**

**Zverenie majetku do správy**

1. Predmetom Zmluvy je aj zverenie Predmetu prevodu, ktorý Kupujúci nadobúda do svojho vlastníctva, do správy Správcu, ktorý je rozpočtovou organizáciou v zriaďovateľskej pôsobnosti Kupujúceho, a to na dobu neurčitú.
2. Na Predmete prevodu, ktorý je predmetom zverenia do správy, neviaznu žiadne ťarchy, záväzky, ani žiadne obmedzenia okrem tých, ktoré sú uvedené v článku I. bod 1 Zmluvy.
3. Účtovná hodnota zverovaného Predmetu prevodu do správy Správcu je rovná kúpnej cene.
4. Predmet prevodu, ktorý sa zveruje do správy, je určený na zabezpečenie úloh Správcu.
5. Správca je oprávnený zverený majetok držať, užívať, brať úžitky a nakladať s ním v súlade so všeobecne záväznými právnymi predpismi, so zákonom č. 446/2001 Z. z. o majetku vyšších územných celkov v znení neskorších predpisov a v súlade so Zásadami hospodárenia a nakladania s majetkom Prešovského samosprávneho kraja v platnom znení.
6. Správca je povinný viesť o zverenom majetku predpísanú evidenciu podľa osobitného predpisu (zákon č. 431/2002 Z. z. o účtovníctve v znení neskorších predpisov) odo dňa právoplatnosti rozhodnutia o povolení vkladu.

**Článok V.**

**Spoločné, prechodné a záverečné ustanovenia**

1. Všetky práva a povinnosti Zmluvných strán, ktoré nie sú upravené Zmluvou, sa riadia príslušnými ustanoveniami Občianskeho zákonníka, Katastrálneho zákona a zákona o majetku vyšších územných celkov.
2. Zmluva nadobúda platnosť dňom jej podpísania oprávnenými zástupcami Zmluvných strán. V prípade rozdielnosti dátumov podpísania Zmluvy, sa za deň platnosti považuje neskorší dátum.
3. Zmluva nadobúda účinnosť podľa § 47a zákona č. 40/1964 Zb. Občiansky zákonník v znení neskorších predpisov, t. j. dňom nasledujúcim po dni jej zverejnenia v Centrálnom registri zmlúv Úradu vlády SR. V prípade, že sú Zmluvné strany povinnými osobami v zmysle § 5a zák č. 211/2000 Z.z. o slobodnom prístupe k informáciám (zákon o slobode informácií) v platnom znení a Zmluva je zverejnená viacerými spôsobmi, rozhodujúce pre určenie dňa účinnosti je jej prvé zverejnenie.
4. Doručovanie sa podľa Zmluvy uskutočňuje vždy na adresu Zmluvnej strany uvedenej v záhlaví Zmluvy. V prípade zmeny adresy pre doručovanie sú Zmluvné strany povinné sa o tejto skutočnosti bez omeškania vzájomne informovať. Pokiaľ nebude možné písomnosť opakovane doručiť na poslednú známu adresu pre doručovanie, považuje sa písomnosť za doručenú tretím dňom potom, kedy sa ako nedoručiteľná vrátila odosielateľovi.
5. Zmluvu je možné meniť a dopĺňať len formou písomných dodatkov k Zmluve, vzájomne odsúhlasených a podpísaných na to oprávnenými osobami Zmluvných strán. Písomný dodatok k Zmluve nie je potrebné vyhotoviť, ak dôjde k zmene identifikačných údajov jednej zo Zmluvných strán za predpokladu, že dodrží podmienky uvedené v predchádzajúcom bode tohto článku.
6. Zmluva sa vyhotovuje v siedmich (8) rovnopisoch, z ktorých dve (2) vyhotovenia spolu s potvrdením o zverejnení Zmluvy sú určené príslušnému úradu, dve (2) vyhotovenie je určené pre Predávajúceho, dve (2) vyhotovenia pre Kupujúceho a dve (2) vyhotovenia pre Správcu.
7. Zmluvné strany prehlasujú, že sú oprávnené s predmetom Zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je obmedzená, Zmluva nie je uzatvorená v tiesni ani za nápadne nevýhodných podmienok a právny úkon je prevedený v predpísanej forme.
8. Zmluvné strany Zmluvu uzatvárajú slobodne a vážne, jej obsahu porozumeli a na znak súhlasu s ňou, ju bez výhrad podpisujú.

V ..................................., dňa: V Prešove, dňa:

Predávajúci: Kupujúci: **Prešovský samosprávny kraj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Ján Kurňava PaedDr. Milan Majerský, PhD.

 starosta predseda

V Prešove, dňa:

Správca:

 **Správa a údržba ciest**

**Prešovského samosprávneho kraja**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marcel Horváth

 generálny riaditeľ

 Správy a údržby ciest PSK

Zmluva nadobúda platnosť dňa:

Zmluva bola zverejnená dňa:

Zmluva nadobúda účinnosť dňa: